SET ปิดเช้าบวก 14 จุด รับแรงซื้อ “บิ๊กแคป” หนุน
SET ปิดเช้าบวก 14 จุด อานิสงส์แรงซื้อ “บิ๊กแคป” หนุน และคาดเงินเฟ้อสหรัฐชะลอ แนวโน้มช่วงบ่ายคาดแกว่งไซด์เวย์แดนบวกต่อไปได้ ให้แนวต้าน 1,670-1,680 จุด แนวรับ 1,640-1,650 จุด
SET ปิดเช้าบวก 14 จุด อานิสงส์แรงซื้อ “บิ๊กแคป” หนุน และคาดเงินเฟ้อสหรัฐชะลอ แนวโน้มช่วงบ่ายคาดแกว่งไซด์เวย์แดนบวกต่อไปได้ ให้แนวต้าน 1,670-1,680 จุด แนวรับ 1,640-1,650 จุด
12 ก.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าที่ผ่านมาปรับตัวเพิ่มขึ้นตามทิศทางเดียวกับตลาดหุ้นภูมิภาคเอเชีย จากความคาดหวังว่าตัวเลขเงินเฟ้อของสหรัฐฯที่ประกาศคืนวันพรุ่งนี้จะชะลอลง ทำให้แนวโน้มการปรับขึ้นอัตราดอกเบี้ยของธนาคารกลางสหรัฐฯ (เฟด) ในครั้งหน้าอาจจะลดความร้อนแรงลงได้
อย่างไรก็ตาม ยังคงมีความไม่แน่นอนของตัวเลขเงินเฟ้อสหรัฐฯ หากพลิกกลับมามาปรับเพิ่มขึ้นมากกว่าที่คาดไว้ อาจส่งผลทำให้ตลาดกลับมาปรับตัวลงได้ แต่ก็ยังมีแรงหนุนจากเม็ดเงินต่างชาติที่ไหลเข้ามาตลาดหุ้นในภูมิภาคค่อนข้างมาก โดยเฉพาะในหุ้นขนาดใหญ่เป็นแรงหนุนสำคัญของดัชนีวันนี้
สำหรับแนวโน้มตลาดหุ้นไทยในช่วงบ่ายคาดว่าดัชนีแกว่งตัวไซด์เวย์แดนบวกต่อไปได้ จากปัจจัยระยะสั้นที่ส่งผลบวกต่อตลาด แนะติดตามทิศทางราคาน้ำมันหลังจากฟื้นตัวขึ้นมาและเริ่มค่อยๆปรับตัวลดลงอีกครั้ง ซึ่งจะส่งผลกดดันหุ้นกลุ่มพลังงานและจะมีผลต่อดัชนีในช่วงบ่ายได้ ให้แนวต้าน 1,670-1,680 จุด แนวรับ 1,640-1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CH มูลค่าการซื้อขาย 3,676.27 ล้านบาท ปิดที่ 4.58 บาท เพิ่มขึ้น 2.24 บาท
AOT มูลค่าการซื้อขาย 1,267.42 ล้านบาท ปิดที่ 73.00 บาท เพิ่มขึ้น 0.50 บาท
DELTA มูลค่าการซื้อขาย 1,025.50 ล้านบาท ปิดที่ 664.00 บาท ลดลง 4.00 บาท
PTTEP มูลค่าการซื้อขาย 933.45 ล้านบาท ปิดที่ 163.50 บาท เพิ่มขึ้น 0.50 บาท
SCB มูลค่าการซื้อขาย 887.51 ล้านบาท ปิดที่ 112.00 บาท เพิ่มขึ้น 0.50 บาท